2023 3 21
LT
Europos Sąjungos oficialusis leidinys
C 105/17
3.
Sustiprintas mokymasis.
Ši sritis apima visus mokslinius tyrimus, kurie gali užtikrinti ankstesnėse dviejose srityse aprašytas sistemas papildančią sustiprinto mokymosi sistemą.
Pirmenybė bus teikiama mokslinių tyrimų pasiūlymams, susijusiems su naujomis technologijomis, pvz., dirbtiniu intelektu (t. y. mašinų mokymusi, duomenų analize ir t. t.), taikomiems IN, įskaitant technologijų atitinkamoje aplinkoje demonstravimą, prototipų kūrimą ir sistemos lygmens demonstraciją.
Pageidautina, kad tyrimuose būtų nagrinėjamos temos, susijusios su prekių ženklais ir dizainu, tačiau galėtų būti nagrinėjamos ir kitos temos, pavyzdžiui, susijusios su geografinėmis nuorodomis, MVĮ, klientų požiūriu arba mokymu ir švietimu IN srityje.
ATSAKOMYBĖS APRIBOJIMAS: ir 1, ir 2 dalyse bet koks prašymas atlikti tyrimą arba pateikti temą turi būti susijęs su bent viena iš trijų pirmiau minėtų bendrųjų sričių.
Galutines temas EUIPO atrinks pagal Tarnybą labiausiai dominančias temas (net jei jos susijusios tik su viena iš trijų sričių).
Kiekviena paraiška bus vertinama remiantis objektyviais, skaidriais ir standartiniais iš anksto nustatytais kriterijais (pvz., paraiškos kokybė, kandidatų pajėgumai, tikėtinas poveikis, pasiūlymo dėl biudžeto patikimumas), nurodytais toliau pateiktame II skyriuje.
Bus svarstomi Tarnybai aktualiausi projektai.
Tai apima, pavyzdžiui, projektus, kuriais kuriami svarbūs empiriniai įrodymai politikos ir verslo sprendimų priėmėjams, įvairius svarbius IN projektus arba su duomenimis susijusias iniciatyvas, taip pat MVĮ programą.
Daugiau informacijos pateikiama Gairių pareiškėjams I skyriuje.
2.
Atitiktis reikalavimams
2.1.
Reikalavimus atitinkantys pareiškėjai Šis kvietimas teikti paraiškas skirtas tik akademiniams mokslo darbuotojams, dirbantiems universitetuose arba mokslinių tyrimų įstaigose (valstybinėse arba privačiose), esančiose vienoje iš 27 ES valstybių narių.
Jie gali dalyvauti programoje, nepriklausomai nuo jų pilietybės (tačiau turi gyventi ES).
Tyrėjai gali būti doktorantai, doktorantūros studijas baigę tyrėjai, dėstytojai ar bet kokie kiti akademinės srities mokslininkai.
Paraišką gali pateikti vienas arba keli pareiškėjai.
Bus vertinama tik viena pagal vieną kvietimą kiekvieno mokslininko pateikta paraiška.
Viešieji subjektai, kurie gauna lėšų ar paramos iš EUIPO pasinaudodami kitomis finansavimo priemonėmis, kaip antai, bendradarbiavimo programomis, kuriomis siekiama tų pačių tikslų, kaip ir šiuo kvietimu, neatitinka reikalavimų (pvz., nacionalinės ir regioninės intelektinės nuosavybės tarnybos arba tarptautinės organizacijos).
2.2.
Reikalavimus atitinkanti veikla Moksliniai tyrimai su IN ir informacinėmis technologijomis susijusiomis temomis, kaip apibrėžta kvietimo teikti paraiškas temų aprašyme.
Ilgiausia projektų trukmė yra 12 mėnesių nuo dotacijos susitarimo pasirašymo dienos.
Daugiau informacijos pateikiama Gairių pareiškėjams II skyriuje.
3.
Atmetimo ir atrankos kriterijai Pareiškėjai negali būti atsidūrę tokioje padėtyje, kad jie negalėtų dalyvauti procese ir (arba) kad jiems negalėtų būti skirta dotacija, kaip apibrėžta Finansiniame reglamente dėl Sąjungos bendrojo biudžeto.
Pareiškėjai privalo būti finansiškai ir kitaip pajėgūs įvykdyti siūlomą veiklą.
Daugiau informacijos apie pateiktinus patvirtinamuosius dokumentus pateikiama Gairių pareiškėjams II skyriuje.
4.
Skyrimo kriterijai Vertinant paraišką naudojami toliau nurodyti paramos skyrimo kriterijai, kurių kiekvienas įvertinamas tam tikru balų skaičiumi (visų kriterijų balų suma yra 100):